ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0490/96 υποβολή: Gerardo Fernαndez-Albor (PPE) προς την Επιτροπή (1 Μαρτίου 1996)

Θέμα: Υπογραφή της γαλλο-ισπανικής συμφωνίας για την αλίευση αντσούγιας με μεσοπελαγίτικες τράτες

Η ανακοίνωση της συνδικαλιστικής οργάνωσης ναυτικών της βασκικής ακτής στη Γαλλία (CFDT) ότι απορρίπτει την πρόσφατη γαλλο-ισπανική συμφωνία για τις ποσοστώσεις αντσούγιας την οποία υπέγραψαν οι αρμόδιοι Υπουργοί της Γαλλίας και της Ισπανίας, και ότι οι γάλλοι ψαράδες θα συνεχίσουν την αλιευτική περίοδο και μετά τις 20 Μαρτίου, παρά τη ρητή απαγόρευση για άσκηση αλιείας με μεσοπελαγίτικες τράτες μεταξύ 20ης Μαρτίου και 1ης Ιουνίου προκάλεσε, όπως ήταν φυσικό, τη διαμαρτυρία του Προέδρου της αντίστοιχης ισπανικής ένωσης αλιέων που κάλεσε τις ενδιαφερόμενες κυβερνήσεις να παρέμβουν για την τήρηση της συμφωνίας.

Έχοντας υπόψη τις αρμοδιότητες της Ευρωπαϊκής Ένωσης σε θέματα αλιείας, ποιά είναι η θέση της Eπιτροπής όσον αφορά την υπογραφή διμερών αλιευτικών συμφωνιών μεταξύ κρατών μελών και με ποιόν τρόπο μπορεί να βοηθήσει να καταδικαστεί η προκλητική στάση της προαναφερθείσας γαλλικής συνδικαλιστικής οργάνωσης αλιέων η οποία απειλεί να πυροδοτήσει μια «καυτή εαρινή περίοδο» και να μη συμμορφωθεί με τη διακυβερνητική αυτή συμφωνία;

Μπορεί επίσης η Επιτροπή να μας πει εάν είναι διατεθειμένη να επιδοτήσει τη μετατροπή του γαλλικού στόλου ανοικτής θαλάσσης, ο οποίος είναι υπερμεγέθης και έχει εξαντλήσει τα αποθέματά του;

Απάντηση της κας Bonino εξ ονόματος της Επιτροπής (2 Απριλίου 1996)

Η συμφωνία ανάμεσα στην Γαλλία και την Ισπανία στην οποία αναφέρεται το Αξιότιμο Μέλος του Κοινοβουλίου εγκρίθηκε από το Συμβούλιο το 1991 και ανανεώνεται τακτικά από το 1992 προς ικανοποίηση των συμβαλλομένων μερών.

Εναπόκειται στην αρμοδιότητα των εν λόγω κρατών μελών να τηρήσουν την διμερή αυτή συμφωνία η οποία, είναι άλλωστε σύμφωνη με την κοινοτική νομοθεσία. Η Επιτροπή δεν μπορεί παρά να ενθαρρύνει τις αρμόδιες αρχές των δύο αυτών κρατών μελών προκειμένου να λάβουν τις αναγκαίες για το σκοπό αυτό διατάξεις, αλλά δεν θα προτείνει την εισαγωγή των όρων της συμφωνίας στην κοινοτική νομοθεσία εκτός και αν η τελευταία αυτή ζητηθεί από τα υπογράφοντα μέρη.

Θα πρέπει να σημειωθεί ότι, στο πλαίσιο της διαρθρωτικής πολιτικής της αλιείας, τα προγράμματα πολυετούς προσανατολισμού των αλιευτικών στόλων ορίζουν τους προς επίτευξη στόχους προκειμένου να προσαρμόσουν την ικανότητα των εν λόγω στόλων στους διαθέσιμους πόρους και ότι το χρηματοδοτικό μέσο προσανατολισμού της αλιείας (ΧΜΠΑ) προβλέπει για το σκοπό αυτό τα κατάλληλα χρηματοδοτικά μέσα. Ωστόσο, οι στόχοι αυτοί έχουν ακόμη πολύ εξαιρετικό χαρακτήρα για να επηρεάζουν ειδικά τα γαλλικά πελαγικά σκάφη τα οποία ασχολούνται κυρίως με την αλιεία της αντζούγας, στον κόλπο Biscaye.
ΓΡΑΠΤΗ ΕΡΩΤΗΣΗ E-1058/96 υποβολή: Carlos Robles Piquer (PPE) προς το (8 Μαΐου 1996)

Θέμα: O πολιτικός διάλογος με τη Mercosur

Η διαπεριφερειακή συμφωνία-πλαίσιο για τη συνεργασία με τη Mercosur, που υπεγράφη στη Μαδρίτη στις 15 Δεκεμβρίου 1995, περιλαμβάνει μια κοινή δήλωση σχετικά με τον πολιτικό διάλογο μεταξύ των δύο οργανισμών. Η δήλωση είναι αρκετά σαφής σε ό,τι αφορά τον καθορισμό των μηχανισμών του διαλόγου, ιδίως όσον αφορά τη φύση και τη δομή τους, καθώς και τη λειτουργία τους και τους συμμετέχοντες, πράγμα που θα πρέπει να εξαρθεί ιδιαίτερα.

Είναι το Συμβούλιο σε θέση να μας πληροφορήσει σχετικά με τις πρώτες επαφές για την έναρξη του πολιτικού αυτού διαλόγου, με ιδιαίτερη αναφορά στα θέματα και τους συμμετέχοντες της κάθε συνάντησης, καθώς και τους τόπους και τις ημερομηνίες διεξαγωγής τους;

Απάντηση (14 Οκτωβρίου 1996)

Οι Υπουργοί Εξωτερικών τωνκράτων μελών της Mercosur, οι Υπουργοί Εξωτερικών της Τρόικα της Ευωπαϊκής Ενωσης και ο Αντιπρόεδρος της Ευρωπαϊκής ΕΠιτροπής είχαν άτυπη συνάντηση επ' ευκαιρία της VIης υπουργικής συνάντησης μεταξύ της Ευρωπαϊκής Ενωσης και της Ομάδας του Ρίο, στην Cochabamba (Βολιβία), στις 16 Απριλίου 1996.

Με την ευκαιρία αυτή, οι υπουργοί δημοσίευσαν κοινό ανακοινωθέν στο οποίο εκφράζουν τη σταθερή τους βούληση να πραγματοποιήσουν τον Ιούνιο του 1996 την πρώτη θεσμοθετημένη συνάντηση πολιτικού διαλόγου μεταξύ της Mercosur και της Ευρωπαϊκής Ενωσης, όπως προβλέπεται στην κοινή δήλωση για τον πολιτικό διάλογο.

Η πρώτη επίσημη σύνοδος σε υπουργικό επίπεδο που διοργανώθηκε στα πλαίσια του πολιτικού διαλόγου μεταξύτης Ευρωπαϊκής Ενωσης και της Mercosur πραγματοποιήθηκε στο Λουξεμβούργο στις 10 Ιουνίου 1996, κατ' εφαρμογή της διαπεριφερειακής συμφωνίας-πλαισίου η οποία υπεγράφη από την Ευρωπαϊκή Ενωση και την Mercosur στη Μαδρίτη το Δεκέμβριο του 1995.
ΓΡΑΠΤΗ ΕΡΩΤΗΣΗ E-1340/96 υποβολή: Per Gahrton (V) προς την Επιτροπή (3 Iουνίου 1996)

Θέμα: ΕΕ - ενίσχυση για ποδηλατόδρομους

Μπορεί η Επιτροπή να παράσχει πληροφορίες σχετικά με το συνολικό ύψος της ενίσχυσης του τομέα συγκοινωνιών, κατά τα πέντε τελευταία χρόνια, που έχει διατεθεί για την κατασκευή ποδηλατόδρομων;

Μπορεί η Επιτροπή να αναφέρει ποιά έργα και ποιές χώρες έχουν λάβει τέτοια ενίσχυση;

Απάντηση του κ. Kinnock εξ ονόματος της Επιτροπής (18 Ioυλίου 1996)

Η κοινοτική συνδρομή στη δημιουργία ειδικών για τους ποδηλάτες δρόμων (ποδηλατοδρόμων) εμπίπτει κανονικά στα επιχειρησιακά προγράμματα των διαρθρωτικών ταμείων σε επιλέξιμες περιοχές, ενώ η ευθύνη εφαρμογής τους ανήκει κυρίως στα εκάστοτε κράτη μέλη. Δεδομένου ότι ο εν λόγω τύπος έργου είναι συνήθως μικρής κλίμακας και, επιπλέον, εντάσσεται σε ευρύτερα αναπτυξιακά πλαίσια όπως ο τουρισμός ή η βελτίωση του περιβάλλοντος, είναι δύσκολο να παρασχεθούν λεπτομερή στοιχεία για συγκεκριμένα έργα.

Όσον αφορά το γενικότερο θέμα της προαγωγής του ποδηλάτου ως τρόπου μεταφοράς, η Επιτροπή χρηματοδοτεί δύο ερευνητικά έργα στο πλαίσιο του ερευνητικού προγράμματος στον τομέα της τεχνολογίας και της ανάπτυξης των μεταφορών, όπου μελετώνται μέτρα για την ανάδειξη της ποδηλασίας και του βαδίσματος ως ελκυστικών εναλλακτικών λύσεων έναντι της χρήσεως του αυτοκινήτου σε μικρές αποστάσεις. Στις προσπάθειές της για να προαγάγει την χρήση του ποδηλάτου, η Επιτροπή συνεργάζεται στενά με την Ευρωπαϊκή Ομοσπονδία Ποδηλατών.

Η Επιτροπή ανεγνώρισε επίσης τα πλεονεκτήματα της χρήσης του ποδηλάτου στο πράσινο βιβλίο της «Το δίκτυο των πολιτών: η ανάδειξη των δυνατοτήτων των δημόσιων μεταφορών στην Ευρώπη» ((COM(95) 601. )). Ειδικότερα, η καλύτερη ενσωμάτωση της χρήσης ποδηλάτων στις δημόσιες μεταφορές είναι ιδιαίτερα σημαντική, όπως έχει αποδείξει η λειτουργία κέντρων ποδηλάτου σε πολλούς σιδηροδρομικούς σταθμούς της Ολλανδίας.
ΓΡΑΠΤΗ ΕΡΩΤΗΣΗ E-1502/96 υποβολή: Gerardo Fernαndez-Albor (PPE) προς την Επιτροπή (12 Ιουνίου 1996)

Θέμα: Υποχρεωτική χρήση της οξυγονούχου βενζίνης στην Ευρωπαϊκή Ένωση

Τώρα που έχει επικρατήσει η χρήση της αμόλυβδης βενζίνης, εμφανίζεται στην Ευρωπαϊκή Ένωση η οξυγονούχος βενζίνη. Η χρήση της βενζίνης αυτής είναι ήδη υποχρεωτική από το 1992 σε 39 περιοχές των Ηνωμένων Πολιτειών. Η Φινλανδία είναι η μόνη κοινοτική χώρα που χρησιμοποιεί την βενζίνη αυτή, η οποία μάλιστα βρίσκει την στήριξη και της σουηδικής κυβέρνησης. Στη Γαλλία, ο νόμος περί ποιότητος του αέρος, ενθαρρύνει τη χρήση της βενζίνης αυτής.

Δεδομένου ότι πρόκειται για μία βενζίνη η οποία έχει μεγαλύτερη περιεκτικότητα σε οξυγόνο από τη συμβατική, και μειώνει σε σημαντικό βαθμό την ατμοσφαιρική ρύπανση από το μονοξείδιο του άνθρακος - μέχρι 25% - είναι προφανές ότι θα ήταν άκρως ευκταία η χρήση της βενζίνης αυτής στην Κοινότητα.

Είναι σε θέση η Επιτροπή να αναφέρει ποία είναι η θέση του κοινοτικού εκτελεστικού οργάνου επί του θέματος αυτού και κατά πόσο πιστεύει ότι πρέπει να προωθήσει τη χρήση της εν λόγω οξυγονούχου βενζίνης, επί εθελουσίας, ή ενδεχομένως επί υποχρεωτικής βάσεως, συμβάλλοντας με συγκεκριμένα μέτρα στον καθαρισμό της ατμόσφαιρας των μολυσμένων πόλεών μας;

Απάντηση του κ. Παπουτσή εξ ονόματος της Επιτροπής (1 Αυγούστου 1996)

Τα προβλήματα που έθιξε το Αξιότιμο Μέλος του Κοινοβουλίου απετέλεσαν το αντικείμενο πρόσφατης ανακοίνωσης της Επιτροπής ((Έγγρ. COM (96) 248. )). Στις 18 Ιουνίου 1996, η τελευταία θέσπισε μία νέα στρατηγική για την μείωση των εκπομπών που προκαλούνται από τις οδικές μεταφορές, προκειμένου να καταστεί δυνατή η τήρηση των αυστηρών προτύπων ποιότητας του αέρα όσον αφορά ρύπους όπως το μονοξείδιο του αζώτου, το βενζόλιο, το διοξείδιο του αζώτου, τα σωματίδια και το τροποσφαιρικό όζον.

Η στρατηγική αυτή, η οποία αποβλέπει στην κατά 60% έως 70% μείωση, το 2010, των εκπομπών που δημιουργούνται από τις οδικές μεταφορές, περιλαμβάνει δύο προτάσεις οδηγίας. Η πρώτη αποβλέπει στο να καταστούν αυστηρότερα τα πρότυπα εκπομπών για τα αυτοκίνητα ιδιωτικής χρήσεως, ενώ η δεύτερη πρόταση αφορά τα πρότυπα για την ποιότητα των καυσίμων, βενζίνης και ντήζελ. Στην δεύτερη αυτή πρόταση, τα οξυγονωμένα συστατικά περιελήφθησαν, μεταξύ άλλων παραμέτρων για την αμόλυβδη βενζίνη, στο πρόγραμμα Auto oil. Η Επιτροπή προτείνει τον καθορισμό της μέγιστης περιεκτικότητας στο 2,3% κατά βάρος, δεδομένου ότι μεγαλύτερες περιεκτικότητες οξυγονωμένων προϊόντων στις βενζίνες μπορούν να προκαλέσουν αύξηση άλλων ρύπων, όπως τα οξείδια του αζώτου και οι αλδεΰδες. Αυτός είναι εξάλλου ο λόγος για τον οποίο οι θεσπισθέντες στόχοι ποιότητας του αέρα δεν επέτρεψαν την αύξηση της εν λόγω περιεκτικότητας. Η τιμή που προτείνεται από την Επιτροπή είναι συγκρίσιμη με τις τιμές που έχουν θεσπιστεί στην Καλιφόρνια και στη Σουηδία.

Εξάλλου, προχωρεί η επεξεργασία άλλων νομοθετικών προτάσεων που αφορούν το πρόγραμμα Auto oil, σχετικά με τα πρότυπα εκπομπών των ελαφρών επαγγελματικών οχημάτων και των βαρέων φορτηγών, καθώς και με την κανονιστική ρύθμιση των επιθεωρήσεων και των ετήσιων και εξαμηνιαίων ελέγχων συντήρησης.
ΓΡΑΠΤΗ ΕΡΩΤΗΣΗ E-1461/96 υποβολή: Antonio Tajani (UPE) προς την Επιτροπή (12 Iουνίου 1996)

Θέμα: Ελάχιστα μεγέθη αλιευμάτων

Η Επιτροπή εξέδωσε πρόταση κανονισμού που θεσπίζει μεταβατικούς κανόνες όσον αφορά τα ελάχιστα μεγέθη αλιευμάτων (Παράρτημα ΙV του κανονισμού 1626/94 ((ΕΕ L 171. 6.7.1994, σελ. 1.))) περιοριζόμενους στα είδη βακαλάου και μπαρμπουνιού και μόνο για την Αδριατική.

Λαμβάνοντας υπόψη ότι η πρόταση αυτή δεν είναι οριστική δεδομένου ότι:

- εξεπονήθη χωρίς ουδόλως να λαμβάνονται υπόψη οι καμπύλες ανάπτυξης των εν λόγω ειδών 7

- περιορίζεται μόνο σε δύο από τα έξι είδη που δημιουργήσαν δυσκολίες στους αλιείς δεδομένου ότι αλιεύονται σε σημαντικό ποσοστό σε μικρότερο μέγεθος 7

- προβλέπεται μόνο για την Αδριατική ενώ τα επιστημονικά στοιχεία που διαθέτει η Επιτροπή αποδεικνύουν ότι το πρόβλημα εκτείνεται σε όλη τη Μεσόγειο και αφορά επομένως και άλλες ιταλικές θάλασσες 7

- εξεπονήθη χωρίς να προβλεφθεί στο μεταβατικό χρονικό διάστημα η εφαρμογή ειδικών επιστημονικών ερευνών με στόχο την απόκτηση περαιτέρω στοιχείων που χρειάζονται προκειμένου να εξακριβωθεί κατά πόσον πράγματι μπορεί να πραγματοποιηθεί η αλίευση ιχθύων με τα ελάχιστα μεγέθη που προβλέπει ο κανονισμός 1626/94.

Μπορεί η Επιτροπή να αναφέρει:

1. τις προϋποθέσεις βάσει των οποίων εξεπονήθη η πρόταση τροποποίησης του κανονισμού 1626/94

2. τους λόγους για τους οποίους δεν ελήφθη υπόψη το ενδεχόμενο κατάργησης του παραρτήματος ΙV του κανονισμού 1626/94 για την Ιταλία

3. τί προτίθεται να πράξει προκειμένου να δώσει συγκεκριμένες απαντήσεις στους Ιταλούς αλιείς;

Απάντηση της κας Bonino εξ ονόματος της Επιτροπής (1 Ιουλίου 1996)

Ο κανονισμός (ΕΚ) αριθ. 1626/94 του Συμβουλίου ορίζει ορισμένα ελάχιστα μεγέθη εκφορτώσεων, ιδίως για τον μπακαλιάρο και το μπαρμπούνι, με σκοπό την προστασία των μικρών ιχθύων από την εκμετάλλευση επιτρέποντας κατ'αυτόν τον τρόπο στους ιχθείς να αναπτυχθούν όσο το δυνατό περισσότερο ώστε η αλιεία να επιτύχει υψηλότερες αποδόσεις στο πλαίσιο υπεύθυνης αλιευτικής δραστηριότητας.

Ωστόσο, ενόψει των δυσκολιών που αντιμετώπισαν ορισμένοι Ιταλοί αλιείς στην Αδριατική Θάλασσα όσον αφορά την προσαρμογή των πρακτικών τους αλιείας στη νέα κατάσταση, η Επιτροπή πρόσφατα πρότεινε ορισμένα μεταβατικά μέτρα τα οποία θα επιτρέψουν σταδιακή ενσωμάτωση στο γενικό καθεστώς που προβλέπεται για τη Μεσόγειο Θάλασσα.

Αυτό αποτελεί συμβιβασμό μεταξύ των άμεσων αναγκών ορισμένων Ιταλών αλιέων και της δέσμευσης που ανέλαβε η Κοινότητα για την υπεύθυνη εκμετάλλευση των θαλάσσιων πόρων σε διαρκή, μακροχρόνια βάση. Η αναστολή των διατάξεων του παραρτήματος IV του κανονισμού (ΕΚ) αριθ. 1626/94 θα έθετε σε κίνδυνο τους σχετικούς θαλάσσιους πόρους και, κατά συνέπεια, τη συνέχιση των αλιευτικών δραστηριοτήτων.
ΓΡΑΠΤΗ ΕΡΩΤΗΣΗ E-1159/96 υποβολή: Robin Teverson (ELDR) προς την Επιτροπή (15 Μαΐου 1996)

Θέμα: Οδηγία 88/166/ΕΟΚ σχετικά με τις κλωβοστοιχίες

Ποιά μέτρα έχει λάβει η Επιτροπή για να διασφαλίσει ότι τα κράτη μέλη εφαρμόζουν την Οδηγία 88/166/ΕΟΚ ((ΕΕ L 74 της 19.03.1988, σελ. 83 )) σχετικά με τις κλωβοστοιχίες;

Δεδομένου ότι υπάρχει ένας μόνο κοινοτικός επιθεωρητής όσον αφορά το θέμα της καλής μεταχείρισης των ζώων, είναι προφανές ότι η Επιτροπή δεν είναι σε θέση να αναλάβει η ίδια να πραγματοποιεί ελέγχους.

Είναι σε θέση το αρμόδιο μέλος της Επιτροπής να αναφέρει τον αριθμό των ελέγχων οι οποίοι έχουν πραγματοποιηθεί, σε εθνικό επίπεδο, σε έκαστο των κρατών μελών, και εάν έχουν επιβληθεί κυρώσεις σε περιπτώσεις μη συμμόρφωσης προς τους κανόνες;

Επειδή έχει αποδειχθεί σαφώς ότι ένας επιθεωρητής δεν αρκεί, προτίθεται η Επιτροπή να προσλάβει και άλλους κοινοτικούς επιθεωρητές προκειμένου να εξασφαλίσει καλή μεταχείριση για τα ζώα;

Απάντηση του κ. Fischler εξ ονόματος της Επιτροπής (7 Ιουνίου 1996)

Μέχρι σήμερα, η Επιτροπή διαθέτει μόνο έναν κτηνίατρο που εργάζεται στον τομέα της ορθής μεταχείρισης των ζώων. Οι προσπάθειες και οι επισκέψεις του έχουν ως στόχο την προστασία των ζώων κατά τη διάρκεια της μεταφοράς.

Κατά συνέπεια, η Επιτροπή δεν μπόρεσε ακόμη να αρχίσει επιτόπιες επιθεωρήσεις στον τομέα της προστασίας των ωοτόκων ορνίθων σε ορνιθοτροφεία με κλωβούς. Η Επιτροπή, εντούτοις, είναι έτοιμη να αποσχολήσει περισσότερους κτηνιάτρους προκειμένου να εκπληρώσει τις υποχρεώσεις της στους διάφορους τομείς της ορθής μεταχείρισης των ζώων, εφόσον διατεθούν τα αναγκαία κεφάλαια του προϋπολογισμού.

Η Επιτροπή δεν διαθέτει πληροφορίες σχετικά με τον αριθμό των επιθεωρήσεων που διαξάχθηκαν σχετικά με την προστασία των ωοτόκων ορνίθων σε κλωβούς ούτε σχετικά με τις κυρώσεις που επιβλήθηκαν, λόγω του γεγονότος ότι οι δραστηριότητες αυτές εμπίπτουν στην αρμοδιότητα των κρατών μελών.
ΓΡΑΠΤΗ ΕΡΩΤΗΣΗ E-0927/96 υποβολή: Edith Mόller (V) προς την Επιτροπή (23 Απριλίου 1996)

Θέμα: Κρατική ενίσχυση στην Bremer Vulkan της Γερμανίας

Δεδομένου ότι ήδη διεξάγει έρευνες για την κακή χρήση της εγκεκριμένης κρατικής ενίσχυσης προς την Bremer Vulkan, προτίθεται η Επιτροπή να ενημερώσει πλήρως το Ευρωπαϊκό Κοινοβούλιο για τα αποτελέσματα των ερευνών αυτών;

Ποιές άλλες «περιπτώσεις κρατικών ενισχύσεων» στη Γερμανία διερευνώνται από την Επιτροπή;

Τί μέτρα θα λάβει η Επιτροπή ώστε να αυξηθούν και να βελτιωθούν οι έλεγχοι για τυχόν περιπτώσεις κακής χρησιμοποίησης των εγκεκριμένων κρατικών ενισχύσεων;

Απάντηση του κ. Van Miert εξ ονόματος της Επιτροπής (20 Μαΐου 1996)

Η δημοσίευση της απόφασης στην Επίσημη Εφημερίδα αποτελεί συνήθη πρακτική για την πληροφόρηση του κοινού από την Επιτροπή σχετικά με όλες τις υποθέσεις κρατικών ενισχύσεων, για τις οποίες έχει κινηθεί επίσημα η διαδικασία έρευνας σύμφωνα με το άρθρο 93 παράγραφος 2 της Συνθήκης ΕΚ. Στο πέρας της επίσημης έρευνας η Επιτροπή λαμβάνει τελική απόφαση είτε να εγκρίνει τη χορήγηση της ενίσχυσης από το κράτος μέλος είτε να την απαγορεύσει. Η τελική απόφαση δημοσιεύεται επίσης στην Επίσημη Εφημερίδα.

Πέραν τούτου, η Επιτροπή την 20η Μαρτίου 1996 πληροφόρησε την επιτροπή προϋπολογισμού του Κοινοβουλίου για την υπόθεση και απάντησε σε ερωτήσεις. Εφόσον το Κοινοβούλιο επιθυμεί περισσότερες πληροφορίες, η Επιτροπή ευχαρίστως θα τις παράσχει μετά την περάτωση της επίσημης έρευνας μέσα στα όρια που τίθενται από την ανάγκη τήρησης του απορρήτου των εμπορικών πληροφοριών.

Ο έλεγχος των υποθέσεων κρατικών ενισχύσεων αποτελεί μόνιμη υποχρέωση της Επιτροπής σύμφωνα με το άρθρο 93 της Συνθήκης ΕΚ και η υπόθεση Bremer Vulkan θα πρέπει να εξετασθεί στο πλαίσιο αυτό. Κατά το 1995 η Επιτροπή απασχολήθηκε με το χειρισμό 1279 υποθέσεων κρατικών ενισχύσεων που αφορούν όλα τα κράτη μέλη. Δεν υφίστανται στατιστικά στοιχεία ανά κράτος μέλος. Η Επιτροπή επιθυμεί να διευκρινίσει ότι ο έλεγχος των υποθέσεων κρατικών ενισχύσεων και η κίνηση της διαδικασίας δεν μπορεί να θεωρηθεί εν γένει ως ένδειξη υποψίας παράνομης πρακτικής από ένα κράτος μέλος ή από μια επιχείρηση.

Επειδή οι έρευνες για την υπόθεση Bremer Vulkan βρίσκονται ακόμη σε αρχικό στάδιο, είναι πολύ νωρίς για να αναφερθεί εάν η Επιτροπή προτίθεται να αναλάβει δράση για να εντατικοποιήσει τους ελέγχους για την ορθή χρήση των εγκεκριμένων κρατικών ενισχύσεων. Η γερμανική κυβέρνηση πληροφόρησε την Επιτροπή ότι η επιχείρηση, παρέχοντας εσφαλμένα στοιχεία, παραβίασε την υποχρέωσή της να υποβάλει τις σχετικές εκθέσεις, και για το λόγο αυτό η Επιτροπή έλαβε επίσης λανθασμένες πληροφορίες. Κατά συνέπεια, οι γερμανικές αρχές άρχισαν ανακρίσεις σύμφωνα με το γερμανικό ποινικό κώδικα.
ΓΡΑΠΤΗ ΕΡΩΤΗΣΗ P-1560/96 υποβολή: Wolfgang Kreissl-Dφrfler (V) προς την Επιτροπή (12 Ιουνίου 1996)

Θέμα: Εθνικό Πάρκο των τροπικών δασών της Γαλλικής Γουϊάνας

Απαντώντας σε ερώτηση της 20ής Νοεμβρίου 1995 (Ε-3129/95 ((ΕΕ C 109 της 15.04.1996, σελ. 26 ))) σχετικά με την πιθανή συμμετοχή της Επιτροπής στη χρηματοδότηση του Εθνικού Πάρκου των τροπικών δασών της Γαλλικής Γουϊάνας, η Επιτροπή απάντησε ότι είχε προβλέψει 1,5 εκατ. Ecu για το έργο αυτό.

Γνωρίζει η Επιτροπή τις σοβαρές αντιρρήσεις που διατύπωσε ο τοπικός πληθυσμός για την πρόταση αυτή;

Γνωρίζει η Επιτροπή ότι η πραγματική πρόταση της Comitι de pilotage είναι εκ διαμέτρου αντίθετη προς τις προτάσεις του ORSTOM και WWF/IUCN;

Ζήτησε η Επιτροπή τη γνώμη του τοπικού πληθυσμού τον οποίο αφορά η πρόταση περί Εθνικού Πάρκου πριν αποφασίσει να συμμετάσχει στη χρηματοδότηση και ποιά ήταν τα αποτελέσματα των επαφών με τον πληθυσμό αυτό;

Είναι διατεθειμένη η Επιτροπή να ζητήσει από τη γαλλική κυβέρνηση να αναθεωρήσει την όλη αντίληψη περί εθνικού πάρκου μετά τις συστάσεις των περιβαλλοντικών οργανώσεων και του τοπικού πληθυσμού, και πώς θα βελτιώσει η Επιτροπή τη συμμετοχή του τοπικού πληθυσμού στο έργο αυτό;

Απάντηση της κας Wulf-Mathies εξ ονόματος της Επιτροπής (5 Ιουλίου 1996)

Στην απάντησή της στη γραπτή ερώτηση Ε-3129/95, η Επιτροπή ανέφερε ότι μία συγχρηματοδότηση από το Ευρωπαϊκό Ταμείο Περιφερειακής Ανάπτυξης για το σχέδιο του δημιουργίας πάρκου του τροπικού δάσους στη Γουιάνα, είχε προβλεφθεί στο εσωτερικό του μέτρου 6.3 του ενιαίου εγγράφου προγραμματισμού (Docup) Γουιάνα στόχος 1.

Η Επιτροπή επισύρει την προσοχή στο γεγονός ότι, στο πλαίσιο της τήρησης της αρχής της επικουρικότητας, η κατεργασία και η τελική επιλογή των φακέλλων που υποβάλλονται για κοινοτική συγχρηματοδότηση στο πλαίσιο των εγκρινόμενων προγραμμάτων, έχουν τεθεί, στην περίπτωση της Γαλλίας, υπό την άμεση υπευθυνότητα του διοικητού της σχετικής Περιοχής. Κατά την κατεργασία των φακέλλων, οι υπεύθυνες αρχές πρέπει, φυσικά, να τηρούν την εθνική και κοινοτική νομοθεσία.

Σύμφωνα με τον κανονισμό των διαρθρωτικών ταμείων ((ΕΕ αριθ. L 193 της 31.7.1993. )), μία επιτροπή παρακολούθησης, υπό την προεδρία, στην παρούσα περίπτωση, από τον διοικητή της Γουιάνα και της οποίας η Επιτροπή είναι νομικό μέλος, διασφαλίζει την καλή διεξαγωγή του Docup και επαγρυπνά, μεταξύ άλλων, για την τήρηση των διαφόρων πολιτικών της Κοινότητας. Η Επιτροπή δεν θα παραλείψει να διαβιβάσει στον πρόεδρο της επιτροπής παρακολούθησης την εκφραζόμενη ανησυχία και να ζητήσει διευκρινίσεις όσον αφορά τα αναφερόμενα θέματα.
ΓΡΑΠΤΗ ΕΡΩΤΗΣΗ E-1420/96 υποβολή: Joan Vallvι (ELDR) προς την Επιτροπή (6 Iουνίου 1996)

Θέμα: Διαχείριση των στερεών αστικών αποβλήτων στην Αυτόνομη Περιφέρεια της Βελένθια

Στην Αυτόνομη Περιφέρεια της Βαλένθια (CAV) έχει δημιουργηθεί σημαντικό περιβαλλοντικό πρόβλημα λόγω της τεράστιας παραγωγής στερεών αστικών αποβλήτων και λόγω της ελλείψεως καταλλήλων εγκαταστάσεων για την ορθή τους διαχείριση.

Λόγω ελλείψεως προνοητικής πολιτικής εκ μέρους των αυτόνομων αρχών που είναι αρμόδιες για το θέμα και οι οποίες δεν έχουν λάβει υπόψη τις διατάξεις του DOC SEC(89) 943 τελικό σχετικά με την κοινοτική στρατηγική για τη διαχείριση των αποβλήτων, δημιουργούνται προβλήματα τεράστιας εκτάσεως τα οποία, προκειμένου για το χώρο εναπόθεσης απορριμμάτων του Basseta Blanca (Riba-roja - CAV) που βρίσκεται 30 χιλιόμετρα από την πόλη της Βαλένθιας, συνιστούν ενδεχόμενο κίνδυνο για τη δημόσια υγεία όπως προκύπτει από τεχνικές πληροφορίες του δήμου της Riba-roja της Tϊria.

Ο χώρος εναπόθεσης που εγκαινιάστηκε το 1984 και σχεδιάστηκε για να υποδέχεται σύνολο 299.080 m3 κατά 17 μήνες λειτουργίας έχει δεχθεί κατά τα τελευταία 12 χρόνια περισσότερα από 3.932.000 m3 στερεών αστικών αποβλήτων τα οποία δεν έχουν υποστεί καμία μορφή επεξεργασίας και δεν υπάρχει καμία βεβαιότητα για την παύση λειτουργίας της.

Ερωτάται η Επιτροπή εάν η Αυτόνομη Κυβέρνηση της Περιφέρειας της Βαλένθια έχει υποβάλει κάποιο πρόγραμμα για να αντιμετωπίστεί το πρόβλημα των στερεών αστικών αποβλήτων και συγκεκριμένα για να αντιμετωπιστεί η κατάσταση του χώρου εναπόθεσης απορριμμάτων στο Basseta Blanca;

Απάντηση της κ. Bjerregaard εξ ονόματος της Επιτροπής (26 Ιουλίου 1996)

Σύμφωνα με το άρθρο 7 της οδηγίας του Συμβουλίου 75/442/ΕΟΚ ((ΕΕ αριθ. L 194, της 25.7.1975. )) σχετικά με τα απόβλητα, όπως τροποποιήθηκε με την οδηγία του Συμβουλίου 91/156/ΕΟΚ ((ΕΕ αριθ. L 78, της 26.3.1991. )), τα κράτη μέλη επιβάλλουν στις δημόσιες αρχές τους την κατάρτιση ενός ή πολλών σχεδίων διαχείρισης αποβλήτων και την κοινοποίησή τους στην Επιτροπή.

Μέχρι στιγμής, η Ισπανία έχει κοινοποιήσει ένα μόνο σχέδιο, το εθνικό σχέδιο επικίνδυνων αποβλήτων (1995-2000). Η Επιτροπή δεν έχει παραλάβει κανένα σχέδιο για άλλο είδος αποβλήτων. Κατά συνέπεια, δεν έχει αποσταλεί κανένα σχέδιο που να καλύπτει τα αστικά απορρίμματα της πόλης Valencia.

Η Επιτροπή έχει κινήσει διαδικασίες κατά της Ισπανίας για τη μη γνωστοποίηση μέτρων υλοποίησης της οδηγίας 91/156/ΕΟΚ, η δε υπόθεση εκκρεμεί τώρα στο Ευρωπαϊκό Δικαστήριο.

Η Επιτροπή δεν γνωρίζει την περίπτωση της Basseta Blanca, που αναφέρει το Αξιότιμο Μέλος. Προκειμένου να αποσαφηνιστεί η κατάσταση, θα ζητήσει από την Ισπανία περαιτέρω πληροφορίες, και με βάση αυτές θα εξετάσει τις ενδεδειγμένες ενέργειες στις οποίες θα προβεί.